Case ID: 1093943
Sentence 1: İşin halları Məhkum istintaq orqanı tərəfindən təqsirli bilinib məhkəməyə verilmişdir ona görə ki, o, Müdafiə Nazirliyinin N nömrəli hərbi hissəsinin 1-ci taborunun 2-ci bölüyünün 1-ci tağımının 3-cü manqasının tuşlayıcısı vəzifəsində, əsgər hərbi rütbəsində xidmət edərkən xx xxxxxx 2018-ci il tarixdə saat 08:15 radələrində həmin hərbi hissənin Tərtər rayonunun Sarov kəndinin ərazisində yerləşən tibb məntəqəsində stasionar müalicədə olarkən həmin taborun 1-ci bölüyünün 2-ci tağımının 2-ci manqasının baş atıcısı vəzifəsində, əsgər hərbi rütbəsində xidmət edən Babayev Sahib Faiq oğlunun onun çarpayısında uzanıb ayağa qalxmaması səbəbindən aralarında yaranmış mübahisə zamanı tabelik münasibətlərində olmayan hərbi qulluqçular arasında qarşılıqlı münasibətlərin nizamnamə qaydalarını, yəni Azərbaycan Respublikası Silahlı Qüvvələrinin Daxili Xidmət Nizamnaməsinin 38-42 və 138-ci maddələrində göstərilən «hərbi qulluqçular bir-birinə münasibətdə həmişə nəzakətli və təmkinli olmalıdırlar
», «hərbi qulluqçular həmişə yüksək mədəniyyət, təvazökarlıq və təmkin nümunəsi göstərməli, ictimai yerlərdə və küçədə özlərini ləyaqətlə aparmalıdırlar», «əsgərin vəzifəsidir: hərbi nəzakət və davranış qaydalarına ciddi riayət etmək
» kimi tələblərini pozaraq S.F.Babayevin sinəsinə sağ yumruğu ilə bir zərbə vurub onun üzərinə uzanaraq sağ dirsəyi ilə sinəsini sıxmaqla, daha sonra sinəsindən sağ əli ilə itələyərkən əli boğazına dəyməklə yenidən üzərinə uzanıb sağ dirsəyi ilə sinəsini sıxmaqla ona dərəcəsinə görə sağlamlığa zərər vurmayan “boyun nahiyəsinin sıyrılmış yarası” ilə müşayiət olunan bədən xəsarəti yetirməklə ona qarşı zor tətbiq etmiş, beləliklə CM-nin 332.1-ci maddəsində nəzərdə tutulan cinayət əməlini törətmişdir.